Cine este românul care a câştigat premiul LOTO 6/49 de peste 7 milioane de euro. Joacă de 25 de ani aceleaşi 3 variante
Rezultate LOTO 6/49. La tragerile loto speciale de Dragobete, organizate duminică, 25 februarie, un român "a tras lozul norocos": a câştigat premiul loto 6 din 49 de la categoria I, în valoare de 36.450.832,24 lei (peste 7,32 milioane de euro). Anunţul a fost făcut chiar în seara cu pricina, de Loteria Română. Acum, la peste o săptămână de la fericitul anunţ, câştigătorul şi-a ridicat premiul loto. Bărbatul este un şofer din Piteşti şi afirmă că joacă de peste 25 de ani la Loto, întotdeauna aceleaşi trei variante.
S-a câştigat premiul LOTO 6/49! La tragerea Loto de duminică, 25 februarie 2024, un fericit norocos a câştigat premiul loto 6 din 49 de categoria I în valoare de 36.450.832,24 lei (peste 7,32 milioane de euro).
S-a câştigat premiul LOTO 6/49
Biletul norocos a fost jucat la agenţia 03-029 din Piteşti, judeţul Argeş, ,i a fost completat cu trei variante simple la Loto 6/49, preţul biletului fiind de 24,50 lei. Acesta este primul câştig de categoria I obţinut în acest an la Loto 6/49.
Ultima dată, premiul de categoria I la Loto 6/49 a fost câştigat în data de 17.09.2023 şi a fost în valoare de 13.829.095,20 lei. Conform Regulamentului privind organizarea şi administrarea jocurilor de tip loto tradiţional, câştigătorul are la dispoziţie 90 de zile începând cu data tragerii pentru a-şi revendica câştigul.
Cine este câştigătorul premiului loto
Câştigătorul premierului de peste 7,32 milioane de euro la categoria I la Loto 6/49 este din Piteşti şi este de meserie şofer. El afirmă că joacă de peste 25 de ani la Loto, întotdeauna aceleaşi trei variante. Reprezentanţii Loteriei Române au anunţat că, marţi, s-a prezentat la sediul central al instituţiei câştigătorul premiului de categoria I, în valoare de 36.450.832,24 de lei (peste 7,32 milioane de euro), obţinut la tragerea Loto 6/49 din 25 februarie.
Este vorba de un bărbat din Piteşti, are peste 45 de ani, de meserie şofer. El consideră că, în cazul său, perseverenţa este cheia succesului. El a declarat că joacă în mod constant la Loto 6/49 de peste 25 de ani, întotdeauna aceleaşi trei variante.
Potrivit sursei citate, el a aflat că este marele câştigător a doua zi, cand a verificat biletul. El a afirmat că va juca în continuare. Câştigătorul nu a dorit să-şi facă publică identitatea. "Jucaţi cu încredere că norocul nu se ştie de unde vă poate aduce fericirea de a câştiga", le-a transmis el celorlalţi jucători.
Rezultate LOTO duminică 25 februarie 2024
Rezultate LOTO 6/49. Duminică, 25 februarie 2024, Loteria Română a organizat trageri loto speciale de Dragobete. Pentru aceste trageri, Loteria Română s suplimentat fondul de câştiguri al categoriei I pentru jocurile Loto 6/49, Joker şi Loto 5/40, după cum urmează:
- LOTO 6/49 – 100.000 DE LEI
- JOKER – 50.000 DE LEI
- LOTO 5/40 – 25.000 DE LEI
Numerele câştigătoare LOTO azi 25 februarie 2024
- Rezultate loto. Numere câștigătoare la Joker: 28, 11, 24, 26, 31, +20
- Rezultate loto. Numere câștigătoare la Noroc Plus: 3 8 8 7 1 2
- Rezultate loto. Numere câștigătoare la Super Noroc: 1 0 8 2 3 5
- Rezultate loto. Numere câștigătoare la Noroc: 3 1 9 4 7 5 5
- Rezultate loto. Numere câștigătoare la Loto 5 din 40: 11, 20, 16, 8, 39, 28
- Rezultate loto 6/49. Numere câștigătoare la Loto 6 din 49: 39, 1, 14, 48, 10, 26
Rezultate LOTO 6 din 49. Premiile puse în joc duminică, 25 februarie 2024
Potrivit Loteriei Române, la Loto 6/49 se înregistrează la categoria I un report în valoare de peste 34,87 milioane de lei (peste 7 milioane de euro), iar la Noroc este în joc un report cumulat în valoare de peste 8,31 milioane de lei (peste 1,67 milioane de euro).
La Joker, la categoria I, se înregistrează un report în valoare de peste 26,55 milioane de lei (peste 5,33 milioane de euro). La Noroc Plus este în joc la categoria I un report în valoare de peste 197.400 de lei (peste 39.600 de euro).
La Loto 5/40 este în joc la categoria I un report în valoare de peste 178.100 de lei (peste 35.700 de euro), iar la categoria a II-a se înregistrează un report de peste 27.300 de lei. La Super Noroc se înregistrează un report cumulat în valoare de peste 51.900 de lei.